|  |  |
| --- | --- |
| pecat_ver_1b | **УНИВЕРЗИТЕТ У ИСТОЧНОМ САРАЈЕВУ**  **ПРАВНИ ФАКУЛТЕТ**  **ПАЛЕ**  Ул. Алексе Шантића бр. 3  Телефон +387 57 226 609 Факс +387 57 226 892 |

dekanat@pravni.ues.rs.ba

**Број: 1703/18**

**Датум: 25.9.2018. године**

На основу члана 64. Статута Универзитета у Источном Сарајеву, члана 22. и 24. Статута Правног факултета Универзитета у Источном Сарајеву и члана 6. Правилника о поступку избора, именовања и разрјешења декана организационих јединица Универзитета у Источном Сарајеву Правни факултет Универзитета у Источном Сарајеву доноси

**ОДЛУКА**

**о расписивању интерног конкурса за избор декана Правног факултета Универзитета у Источном Сарајеву**

**I**

Расписује се интерни конкурс за избор декана Правног факултета Универзитета у Источном Сарајеву.

**II**

За декана Правног факултета Универзитета у Источном Сарајеву може бити изабран наставник у наставно-научном звању који је у радном односу са пуним радним временом на Универзитету у Источном Сарајеву и члан је Наставно-научног вијећа Правног факултета Универзитета у Источном Сарајеву.

**III**

Уз пријаву на Конкурс кандидати су дужни приложити:

* Одлуку о избору у наставничко звање (Овјерена копија);
* Уговор о раду (Овјерена копија);
* Овјерену изјаву да кандидат није правоснажно осуђен за почињено кривично дјело;
* Увјерење издато од надлежног суда да се против кандидата не води кривични поступак (Не старије од три мјесеца);
* План и програм у писаној форми за мандатни период од 4 године.

**IV**

Пријаве се достављају поштом на адресу: Правни факултет Универзитета у Источном Сарајеву, ул. Алексе Шантића бр. 3., 71 420 Пале, са назнаком: „Конкурсној комисији за избор декана“.

**V**

Конкурс ће бити објављен на огласној табли Факултета и web страници Универзитета.

**VI**

Рок за подношење пријава је 15 дана од дана објављивања Конкурса.

**VII**

Именују се чланови Комисије о провођењу поступка утврђивања приједлога кандидата за избор декана Правног факултета, у саставу:

1. Доц. др Свјетлана Ивановић, предсједник Комисије;

2. Доц. др Димитрије Ћеранић, члан и

3. Вера Пејовић, ма, секретар факултета, члан.

**VIII**

У складу са чланом 5. став 4. Правилника о поступку избора, именовања и разрјешења декана оргнизационих јединица Универзитета у Источном Сарајеву, Комисија из члана II ове Одлуке задужена је за законитост провођења поступка избора декана, за евидентирање пријава на конкурс за избор декана и утврђивање броја гласова чланова вијећа приликом изјашавања о кандидатима за избор.

**Достављено: ПРЕДСЈЕДАВАЈУЋИ ВИЈЕЋА**

- Огласна табла Факултета; **в.д. ДЕКАН-а**

- а/а.

**Доц. др Радислав Лале**